Marcel Slangen - Wikipedia

# Marcel Slangen

### Èn årtike di Wikipedia.

(e 2005)

Marcel Slangen a skepyî diviè 1940. C' est on scrijheu et on bouteu pol walon, a Lidje. Il a acvierné lontins li CRIWE.

I cmince pa-z eplaidî, e 1995, ene ramexhnêye di spots et ratourneures e walon (Guide des expressions en wallon liégeois).

E 1999, i moussa foû, todi scrît d' lu, ene ramexhnêye d' arimeas foû-naturels (et plaijhants) so les biesses, "Droles di biesses".

Il a metou so pîs li rvowe Djåzans walon e 1993, et nd esse li mwaisse-sicrijheu disk' å djoû d' ouy. Insi, i fourit onk des prumîs scrijheus di prôze nén racontrece. I fjheut des papîs so les lingaedjes dilérins, li teyåte e walon, li politike di disfindaedje do walon el Walonreye, la k' il esteut foirt seur po les cis del RTBF / Vivacité.

Marcel Slangen fwait li spitch d' adrovaedje des scoles di walon del Veye di Lidje, e 2005

Il esteut eto acsegnant d' walon ås scoles di walon del veye di Lidje.

Il a lontins tnou ene coirnêye "So les Toeles", dins l' Walo + gazete, la k' i corwaitive des fimes lanawaire rexhous el Walonreye.

Di s' mestî, il esteut mwaisse di scole.

## [candjî] Marcel Slangen eyet li rfondaedje do walon

Marcel Slangen a stî onk des enondeus di l' idêye do rfondaedje do walon. Dins l' papî "Une langue pour la Wallonie ?" (raploû UCW di 1990), i dene cénk mwaissès idêyes k' on stî shuvowes dispu don.

I fjha pårteye del tåvlotêye rifondaedje di l' UCW.

Il a dné tenawete l' ocåzion di djåzer do rfondou dins l' gazete "Djåzans walon", mågré li hagnûlté di sacwants waloneus lidjwès disconte li pordjet. Mins i n' a måy eployî lu-minme l' ortografeye rifondowe.

## [candjî] Hårdêye difoûtrinne

- Si pådje so l' Aberteke
- Marcel Slangen dit l' sinne so l' avni do walon dins on papî del Libe Beldjike.

Prin del pådje «http://wa.wikipedia.org../../../m/a/r/Marcel_Slangen_057c.html»

Categoreyes: Eplaideus e walon | Sicrijheus e walon | Bouteus pol walon

##### Views

- Årtike
- Copene
- Modêye d' asteure

##### Cweri